പീഡിപ്പിച്ച പെണ്കുട്ടിയെ വിവാഹം ചെയ്യാന് ജാമ്യം അനുവദിക്കണം സുപ്രീംകോടതിയെ സമീപിച്ച് റോബിന് വടക്കുഞ്ചേരി കൊട്ടിയൂര് പീഡന കേസിലെ പെണ്കുട്ടിയെ വിവാഹം കഴിക്കുന്നതിനാണ് ജാമ്യം അനുവദിക്കണമെന്ന ആവശ്യവുമായി പ്രതിയും മുന് വൈദികനുമായ റോബിന് വടക്കുഞ്ചരി സുപ്രീം കോടതിയില്. ഉഭയസമ്മതത്തോടെയാണ് ലൈംഗികബന്ധത്തില് ഏര്പ്പെട്ടതെന്നും അതുകൊണ്ട് വിവാഹം കഴിച്ച് ജീവിക്കാന് അനുവദിക്കണമെന്നുമാണ് ഹരജിയിലെ ആവശ്യം. ഹര്ജി ജസ്റ്റിസ്മാരായ വിനീത് ശരണ്, ദിനേശ് മഹേശ്വരി എന്നിവരടങ്ങിയ സുപ്രീം കോടതി ബെഞ്ച് നാളെ പരിഗണിക്കും. റോബിന് വടക്കുഞ്ചരി വിവാഹം കഴിക്കാന് അനുമതി തേടി ഇരയും കഴിഞ്ഞ ദിവസം സുപ്രീം കോടതിയില് ഹര്ജി സമര്പ്പിച്ചിട്ടുണ്ട്. നാല് വയസ്സുള്ള മകനെ സ്കൂളില് ചേര്ക്കുമ്ബോള് അച്ഛന്റെ പേര് രേഖപെടുത്തുന്നതിന് വിവാഹം അനിവാര്യമാണെന്ന് വ്യക്തമാക്കിയാണ് പെണ്കുട്ടി സുപ്രീം കോടതിയെ സമീപിച്ചിരിക്കുന്നത്. ഈ ഹര്ജിയും നാളെ പരിഗണിക്കുന്ന കേസുകളുടെ ലിസ്റ്റില് സുപ്രീം കോടതി ഉള്പ്പെടുത്തിയിട്ടുണ്ട്. വിവാഹത്തിനായി ജാമ്യം അനുവദിക്കണമെന്ന റോബിന് വടക്കുഞ്ചരിയുടെ ആവശ്യം നേരത്തെ ഹൈക്കോടതി തള്ളിയിരുന്നു. ജാമ്യം അനുവദിക്കുന്നത് വിവാഹത്തിന് നേരിട്ടോ അല്ലാതെയോ നിയമാനുമതി നല്കുന്നതുപോലെയാകും. അതിനാല്, ഈ വിഷയത്തില് അഭിപ്രായമൊന്നും രേഖപ്പെടുത്താതെ അകന്നു നില്ക്കുയാണെന്നാണ് ഹൈക്കോടതി ജാമ്യ അപേക്ഷ തള്ളിക്കൊണ്ട് വ്യക്തമാക്കിയിരുന്നത്. ഇതിന് എതിരെയാണ് റോബിന് വടക്കുംചേരി സുപ്രീം കോടതിയെ സമീപിച്ചത്. കൊട്ടിയൂര് പീഡന കേസില് റോബിന് വടക്കുഞ്ചരിക്ക് മൂന്ന് വകുപ്പുകളിലായി അറുപത് വര്ഷത്തെ കഠിനതടവ് ആണ് തലശേരി പോക്സോ കോടതി വിധിച്ചത്. എന്നാല് മൂന്ന് ശിക്ഷയും ഒരുമിച്ച് 20 വര്ഷത്തെ കഠിന തടവ് അനുഭവിച്ചാല് മതി.